**Juhend Eesti merendusalaste õigusaktide tundmise eksami sooritamiseks**

Eksamineeritav esitab taotluse eksami sooritamiseks vähemalt 3 tööpäeva ette, teavitades sellest e-maili teel info@transpordiamet.ee.

Veebieksamile registreerumise andmed (MS Teamsi kutse, kasutajanimi ja parool) saadetakse eelnevalt eksaminandi e-posti aadressile e-kirjaga.

Eksamil osalemiseks vajab eksamineeritav Interneti-ühendusega arvutit heli ja videopildi edastamiseks (arvuti peab olema varustatud kõlarite, mikrofoni ja kaameraga). Eksam toimub Microsoft Teamsi keskkonnas virtuaalrakenduse või veebibrauseri kaudu.

Eksam salvestatakse ja eksamineeritaval palutakse jagada oma arvutiekraani ning näidata kaameraga 360 kraadi vaadet ruumist, kus ta viibib.

Eksamineeritav ei tohi eksami ajal ekraanilt lahkuda. Eksamineeritaval võidakse igal ajahetkel paluda näidata teda ümbritsevat keskkonda.

Eksamineeritav tutvustab ennast ja näitab kaamerasse oma isikut tõendavat dokumenti, et komisjon saaks isikusamasuse tuvastada.

Eksam sooritatakse iseseisvalt, ilma kõrvaliste isikute abita. Eksamineeritav võib kasutada abimaterjale. Eksamireeglite rikkumise korral, eksam lõpetatakse.

Eksam viiakse läbi inglise keeles.

Eksamikomisjon saadab “Vestlus”-e aknasse 15 küsimusega pileti. Sellest hetkest on eksamineeritaval küsimustele vastamiseks aega koos ettevalmistamisega 60 minutit.

Küsimustele vastatakse „Vestlus“-e aknas kirjalikult, eksamineeritav sisestab küsimuse numbri ja seejärel vastuse (nt 1 – b; 2 – laev on … jne). Vastused küsimustele võivad olla valikulised, avatud laused või mis tahes kombinatsioon. Valikvastustega küsimustel on 1 õige vastus, kui küsimuse juures ei sätestata teisiti.

Protokoll koos eksami tulemusega saadetakse eksamineeritavale kirjalikult e-posti teel hiljemalt 2 tööpäeva jooksul. Eksamineeritaval palutakse protokollile alla kirjutada ja see tagastada.

Õigusaktide tundmise eksam sooritatakse Transpordiametis Heli 6 või on-line keskkonnas Microsoft Teams.

Eksami tulemusi (protokoll) on võimalik vaidlustada 30 päeva jooksul selle teatavaks tegemisest alates vaide esitamisega Transpordiametile (Valge 4, 11413 Tallinn info@transpordiamet.ee ) haldusmenetluse seaduses sätestatud korras või esitades kaebuse Tallinna Halduskohtule halduskohtumenetluse seadustikus sätestatud korras.

Eksami eest tuleb tasuda riigilõivu **75 eurot**.

Makse saaja: RAHANDUSMINISTEERIUM

Kontonumbrid: SEB Pank EE891010220034796011

 Swedbank EE932200221023778606

 LHV Pank EE777700771003813400

 Luminor Bank EE701700017001577198

 Viitenumber: 2900082993